Siat

Siat (tudestg Seth) era tochen ils 31. da december 2013 ina vischnaunca politica svizra el cantun Grischun. Ella era situada el circul Ruis (romontsch: Rueun) da gliez temps dil district Surselva.

L'emprem da schaner 2014 ha la vischnaunca fusionau cun Castrisch, Duvin, Glion, Ladir, Luven, Pigniu, Pitasch, Riein, Rueun, Ruschein, Schnaus e Sevgein tier la nova vischnaunca Ilanz/Glion.https://www.gr.ch/DE/institutionen/verwaltung/dfg/afg/aktuelles/Seiten/Ilanz-plus-ein-voller-Erfolg!.aspx

 Il vitg Siat 
Il vitg Siat schai sin ina terrassa silla vart sulegliva dalla Surselva sin in'altezia da 1300 msm. Las vischnauncas cunfinontas ein Rueun, Pigniu e Ruschein.

 Il uoppen 
Il sigil dalla vischnaunca muossa ina steila dad aur cun siat pézs sur in calisch dad aur sin in funs blau. Il calisch regorda a S. Flurin (patrun baselgia) e la steila cun siat pézs fan attent sil num Siat.

 Historia 
Il liug era el temps mediaval sut il Signuradi dils da Friberg ch'eran gia uni avon 1300 cun il Signuradi da Munt S. Gieri. Tier la dertgira ch'ei seresultada ordlunder sudeva era Siat entochen 1734 nua ch'el ei seconstituius cun Andiast, Rueun e Schlans.

 La ruina dil casti da Friberg 
Sur il vitg, ault sur in grep vesan ins ina ruina din casti. Quei casti ei vegnius eregius dils signurs da Friberg che vegnan numnai per l'emprema gada igl onn 1255.

 Viadis 
Per arrivar a Siat, drova ei buca senz'auter in agen auto. Las bunas colligiaziuns dil traffic public (auto da posta) dattan a scadin la pusseivladad da contonscher Siat.

Per scadin ch'encuera ruaus ei Siat ina zona da recreaziun. En in giena contonschan ins il grep casti cun la ruina da Friberg e vegn recumpensaus cun ina grondius survesta giu en la valada e sin ils cuolms visavi. 
Ils cuolms contonschan ins enteifer 30 minutas da differentas vias. Era la Senda Sursilvana traversescha il vitg Siat. 

 Colliaziuns 

 La pagina da Siat

Categoria:Ilanz/Glion
Categoria:Lieu en il chantun Grischun
Categoria:Anteriuras vischnancas svizras
Categoria:Cadi